ниво на точност ± 15 %.
 10. Когато проверката не е премината успешно, OBW се подлага на нова проверка не по-късно от два месеца след предишната проверка.
 11. Гъвкавост при периодичните проверки:
 За да се улесни извършването на периодични проверки на специфични видове превозни средства и да се намали влиянието на периодичните проверки върху обичайната дейност на водачите и превозвачите, държавите членки може да предвидят прилагане на следните гъвкави условия за превозни средства, регистрирани на тяхната територия:
 а)
 посочените в точка 5 стойности с три товара може да бъдат получени в период от три месеца;
 б)
 практическото претегляне на превозното средство може да се извърши на сертифицирани устройства за претегляне, които не са част от съоръженията на сервизните работилници за OBW, посочени в член 5 от настоящия регламент, при условие че операцията по претегляне се извършва под надзора на член на персонала на сервизна работилници за OBW. Собственикът на превозното средство следва да представи на сервизната работилница за OBW доказателство, че претеглянето е извършено със сертифицирано устройство за претегляне;
 в)
 за превозни средства или комбинации от превозни средства, чиято специфична конфигурация прави технически невъзможно да се превиши максимално допустимата им маса при нормална употреба (например автоцистерни), посочените в точки 5 и 6 товари може да имат други стойности; при изпитването с три товара разликата между два последователни товара е най-малко 15 % от максимално допустимата маса.
 